Nuuskommentaar: Staat (of gebrek daaraan) van AnargieDr. Mamphela Ramphele som dit raak op: “Manguang will happen in December, but the country’s burning today.” Met die obsessie van pleknaamsveranderinge en die vind van gepaste name, is die moontlike naam, Anargie, so ver bekend nog nie voorgestel nie. ‘n Grapjas of twee het wel aangedui dat ANC eintlik staan vir Anarchy Nightmare Congress. Toe nuwe name vir die destydse Oranje-Vrystaat voorgestel is, het een grapjas “Potholes” voorgestel – ‘n naam wat tot vandag toe baie gepas sou wees. “Anargie” word onder meer gedefinieer as politieke en maatskaplike wanorde in die afwesigheid van doeltreffende owerheidsbeheer. Inligting oor kenmerke van anargie is nou volop. Swak leierskap is ‘n gegewe, en boonop is die fokus nou op die ANC se leierskapsverkiesing die einde van die jaar. Op die oog af beleef die land nou ‘n “We want Pik”-herhaling waar die stelsel van presidentsverkiesing in die land nie die algemene publiek se keuse reflekteer nie. Terwyl sommige peilings aantoon dat die meerderheid mense nie langer vir pres. Jacob Zuma as president wil hê nie, verseker die onregstreekse verkiesingstelsel byna verseker dat die land twee volle Zuma-termyne sal beleef. Of die land dit sal oorleef, begin al hoe meer van ‘n debatspunt word. Dr. Mamphela Ramphele som dit raak op: “Manguang will happen in December, but the country’s burning today.” Zuma het onlangs die VN toegespreek en vir die wêreldliggaam mooi gepreek oor hoe sake nou eintlik gedoen behoort te word… Maar nie almal is ingestel daarop om die bootjies waarin hulle in die middel van die see is, se bodems vol gate te kap nie. Van die romantiek van Satre en Fanon se gedagtes het min oorgebly. Instansies wat anargie-weerstandig is soos Solidariteit en AfriForum dien as ankers teen anargie. Hoewel sommige gevestigde kerke se lidmaatgetalle krimp, bars ander oorkant die straat uit hul nate waar dalk bietjie meer hande geklap. Die land het nog bouers, maar die slopers kry nou harde houe in. Dit is noodsaaklik dat kragte van orde en vooruitgang kan saamstaan.